ברכת שים שלום

ברכת שים שלום היא הברכה האחרונה הנאמרת בתפילת העמידה. הברכה נאמרת לאחר ברכת הודאה. בחזרת הש"ץ בתפילות שחרית, מוסף, נעילה ומנחה בתעניות הברכה נאמרת על ידי החזן לאחר ברכת כהנים. הברכה מסיימת את חזרת הש"ץ בכל התפילות. הברכה עוסקת בבקשה מהקב"ה להשכנת שלום על כל עם ישראל.

==נוסח הברכה==
{| class="wikitable"
|+
!על פי נוסח הספרדים
!על פי נוסח תימן
!על פי נוסח ספרד
!על פי נוסח אשכנז
!על פי נוסח איטליה
!על פי נוסח רומניא
!על פי נוסח קטלוניה
!על פי נוסח ארץ ישראל הקדום
|-
|שִׂים שָׁלוֹם טוֹבָה וּבְרָכָה, חַיִּים חֵן וָחֶסֶד (צְדָקָה) וְרַחֲמִים, 
|שִׂים שָׁלוֹם טוֹבָה וּבְרָכָה, חֵן וְחֶסֶד וְרַחֲמִים
|שִׂים שָׁלוֹם טוֹבָה וּבְרָכָה, חַיִּים חֵן וָחֶסֶד וְרַחֲמִים 
|שִׂים שָׁלוֹם טוֹבָה וּבְרָכָה, חֵן וָחֶסֶד וְרַחֲמִים 
|שִׂים שָׁלוֹם טוֹבָה וּבְרָכָה, (חַיִּים) חֵן וָחֶסֶד וְרַחֲמִים,
|שִׂים שָׁלוֹם טוֹבָה וּבְרָכָה, חַיִּים חֵן וָחֶסֶד וְרֵיוַח וְרַחֲמִים
|שִׂים שָׁלוֹם טוֹבָה וּבְרָכָה, חֵן וְחֶסֶד וְרַחֲמִים
|שִׂים שָׁלוֹם 
|-
|עָלֵינוּ וְעַל־כָּל־יִשְׂרָאֵל עַמֶּךָ.
|עָלֵינוּ וְעַל־יִשְׂרָאֵל עַמֶּךָ,
|עָלֵינוּ וְעַל־כָּל־יִשְׂרָאֵל עַמֶּךָ.
|עָלֵינוּ וְעַל־כָּל־יִשְׂרָאֵל עַמֶּךָ.
|עָלֵינוּ וְעַל־כָּל־יִשְׂרָאֵל עַמֶּךָ. 
|עָלֵינוּ וְעַל־כָּל־יִשְׂרָאֵל עַמֶּךָ.
|(עָלֵינוּ וְעַל־כָּל־יִשְׂרָאֵל עַמֶּךָ).
|עַל יִשְׂרָאֵל עַמְּךָ וְעַל עִירְךָ וְעַל נַחֲלָתְךָ 
|-
|וּבָרְכֵנוּ אָבִינוּ, כֻּלָּנוּ כְאֶחָד (נוסח אחר: יַחַד) בְּאוֹר פָּנֶיךָ, 
|וּבָרְכֵנוּ כֻּלָּנוּ כְּאֶחָד מִמְּאוֹר פָּנֶיךָ.
|בָּרְכֵנוּ אָבִינוּ כֻּלָּנוּ כְּאֶחָד (יַחַד) בְּאוֹר פָּנֶיךָ, 
|בָּרְכֵנוּ אָבִינוּ כֻּלָּנוּ כְּאֶחָד בְּאוֹר פָּנֶיךָ, 
|בָּרְכֵנוּ אָבִינוּ כֻּלָּנוּ כְּאֶחָד בְּאוֹר פָּנֶיךָ,
|בָּרְכֵנוּ אָבִינוּ כּוּלָּנוּ יַחַד בְּאוֹר פָּנֶיךָ, 
|וּבָרְכֵנוּ אָבִינוּ כֻּלָּנוּ יַחַד
|וּבָרְכֵנוּ כֻּלָּנוּ כְּאֶחָד
|-
|כִּי בְאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרָה וְחַיִּים 
|כִּי מִמְּאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרָה וְחַיִּים, 
|כִּי בְאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרַת חַיִּים
|כִּי בְאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרַת חַיִּים 
|כִּי בְאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרַת חַיִּים 
|כִּי בְאוֹר פָּנֶיךָ נָתַתָּ לָּנוּ תּוֹרַת חַיִּים
|
|
|-
|אַהֲבָה וָחֶסֶד, צְדָקָה וְרַחֲמִים, בְּרָכָה וְשָׁלוֹם.
|אַהֲבָה וְחֶסֶד, צְדָקָה וְשָׁלוֹם.
|וְאַהֲבַת חֶסֶד, וּצְדָקָה וּבְרָכָה וְרַחֲמִים וְחַיִּים וְשָׁלוֹם.
|וְאַהֲבַת חֶסֶד, וּצְדָקָה וּבְרָכָה וְרַחֲמִים וְחַיִּים וְשָׁלוֹם.
|אַהֲבָה וָחֶסֶד, צְדָקָה בְּרָכָה יְשׁוּעָה וְרַחֲמִים וְחַיִּים וְשָׁלוֹם. 
|חֵן וָחֶסֶד צְדָקָה בְּרָכָה יְשׁוּעָה רַחֲמִים רַבִּים וְשָׁלוֹם.
|
|
|-
|וְטוֹב בְּעֵינֶיךָ לְבָרְכֵנוּ, וּלְבָרֵךְ אֶת־כָּל־עַמְּךָ יִשְׂרָאֵל, 
|וְטוֹב בְּעֵינֶיךָ לְבָרֵךְ אֶת־עַמְּךָ יִשְׂרָאֵל 
|וְטוֹב יִהְיֶה בְּעֵינֶיֶךָ לְבָרְכֵנוּ וּלְבָרֵךְ אֶת־כָּל־עַמְּךָ יִשְׂרָאֵל 
|וְטוֹב בְּעֵינֶיךָ לְבָרֵךְ אֶת עַמְּךָ יִשְׂרָאֵל 
|וְטוֹב יִהְיֶה בְּעֵינֶיֶךָ (לְבָרְכֵנוּ וּ)לְבָרֵךְ אֶת־כָּל־עַמְּךָ יִשְׂרָאֵל
|וְטוֹב יִהְיֶה בְּעֵינֶיֶךָ לְבָרֵךְ אֶת־כָּל־עַמְּךָ יִשְׂרָאֵל
|
|
|-
|בְּרֹב עֹז וְשָׁלוֹם.
|בְּכָל־עֵת בְּשָׁלוֹם.
|בְּכָל־עֵת וּבְכָל־שָׁעָה בִּשְׁלוֹמֶךָ (בְּרֹב עֹז וְשָׁלוֹם).
|בְּכָל־עֵת וּבְכָל־שָׁעָה בִּשְׁלוֹמֶךָ.
|תָּמִיד בְּכָל־עֵת וּבְכָל־שָׁעָה בִּשְׁלוֹמָךְ.
|תָּמִיד בִּשְׁלוֹמָךְ.
|בְּרֹב עֹז וְשָׁלוֹם.
|
|-
|בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם. אָמֵן.
|בָּרוּךְ אַתָּה ה', הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם. אָמֵן.
|בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם.
|בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם.
|בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם.
|בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם.
|בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם.
|בָּרוּךְ אַתָּה ה' עוֹשֶׂה הַשָּׁלוֹם.
|}

===ברכה===
ניתן לחלק את הברכה לארבעה חלקים-
* בקשה להשכנת שלום- "שים שלום טובה וברכה, (חיים) חן וחסד ורחמים עלינו ועל כל ישראל עמך."
* בקשה לברכה מאור פניו של הקב"ה- "ברכנו אבינו כלנו כאחד באור פניך, כי באור פניך נתת לנו ה' אלוהינו תורת חיים ואהבת חסד, וצדקה וברכה ורחמים וחיים ושלום." בקשה זו חסרה בנוסח קטלוניה.
* בקשה לברכה תמידית עבור כלל ישראל- "וטוב (יהיה) בעיניך (לברכנו ו)לברך את (כל) עמך ישראל בכל עת ובכל שעה בשלומך."
* חתימת הברכה- "ברוך אתה ה', המברך את עמו ישראל בשלום.אמן."

==שינויים בנוסח==
===נוסח חילופי===
לפי נוסח פרובאנס אמרו את הנוסח כדלהלן בכל התפילות. על פי הסידורים בנוסח אשכנז וחלק מנוסח ספרד, עושים פשרה, ואומרים שים שלום בתפילת שחרית, ואילו בתפילת ערבית, ולפי נוסח אשכנז גם בתפילת מנחה (למעט בשבת (בקצת קהילות) ובתעניות) אומרים שלום רב.

:"שָלוֹם רַב עַל יִשְׂרָאֵל עַמְּךָ תָּשִׂים לְעוֹלָם (<small>בנוסח פרובאנס הוסיפו:</small> וָעֶד) כִּי אַתָּה הוּא (<small>בנוסח פרובאנס הוסיפו:</small> אֵל) מֶלֶך אָדוֹן <small>בנוסח אשכנז:</small> לְכָל הַשָּׁלוֹם. <small>בנוסח פרובאנס:</small> עַל כָל הַשָּׁלוֹם.
:וְטוֹב בְּעֵינֶיךָ (<small>בנוסח פרובאנס הוסיפו:</small> לְבָרְכֵנוּ וּ)לְבָרֵךְ אֶת עַמְּךָ יִשְׂרָאֵל <small>בנוסח אשכנז:</small> בְּכָל עֵת וּבְכָל שָעָה בִּשְׁלוֹמֶךָ. <small>בנוסח פרובאנס: </small>בְּכָל יוֹם וּבְכָל עֵת וּבְכָל שָׁעָה בִּשְׁלוֹמָךְ.
:בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם."

===הנוסח בעשרת ימי תשובה===
בעשרת ימי תשובה מוסיפים עוד בקשה הקשורה לימים אלה. מוסיפים תוספת זו לפני חתימת הברכה (ברוך אתה...).

בנוסח ספרד ובנוסח הספרדים:
:בְּסֵפֶר חַיִּים, בְּרָכָה וְשָׁלוֹם, וּפַרְנָסָה טוֹבָה וִישׁוּעָה וְנֶחָמָה, וּגְזֵרוֹת טוֹבוֹת, נִזָּכֵר וְנִכָּתֵב לְפָנֶיךָ, אֲנַחְנוּ וְכָל־עַמְּךָ בֵּית יִשְׂרָאֵל, לְחַיִּים טוֹבִים וּלְשָׁלוֹם. 

ובנוסח אשכנז:
:בְּסֵפֶר חַיִּים, בְּרָכָה וְשָׁלוֹם, וּפַרְנָסָה טוֹבָה, נִזָּכֵר וְנִכָּתֵב לְפָנֶיךָ, אֲנַחְנוּ וְכָל-עַמְּךָ בֵּית יִשְׂרָאֵל, לְחַיִּים טוֹבִים וּלְשָׁלוֹם.

לפי נוסח אשכנז המקורי אף משנים את חתימת הברכה בעשי"ת: במקום לומר "ברוך אתה ה' המברך את עמו ישראל בשלום" אומרים "ברוך אתה ה' עושה השלום." חתימה זו הייתה החתימה הקבועה בכל השנה בנוסח ארץ ישראל. שינוי זה עדיין נהוג בקצת קהילות אשכנז, אבל ברוב הקהילות (ובפרט בא"י) נוהגים שלא לשנות את החתימה.

בנוסח איטליה:
:בְּסֵפֶר חַיִּים, בְּרָכָה וְשָׁלוֹם, פַּרְנָסָה טוֹבָה וִישׁוּעָה וְנֶחָמָה חֵן וָחֶסֶד, נִזָּכֵר וְנִכָּתֵב לְפָנֶיךָ, אָנוּ וְכָל עַמְּךָ בֵּית יִשְׂרָאֵל, לְחַיִּים (טוֹבִים) וּלְשָׁלוֹם.

בנוסח רומניא:
:וּבְסֵפֶר חַיִּים, טוֹבָה וִישׁוּעָה נֶחָמָה וּפַרְנָסָה וְכַלְכָּלָה חֵן וָחֶסֶד וְרַחֲמִים נִזָּכֵר וְנִפָּקֵד וְנִכָּתֵב אָנוּ וְכָל עַמְּךָ יִשְׂרָאֵל לְחַיִּים טוֹבִים וּלְשָׁלוֹם.

בנוסח פרובאנס:
:בְּסֵפֶר חַיִּים, בְּרָכָה וְשָׁלוֹם, וּפַרְנָסָה טוֹבָה, נִזָּכֵר וְנִכָּתֵב לְפָנֶיךָ, אָנוּ וְכָל עַמְּךָ בֵּית יִשְׂרָאֵל, לְחַיִּים וּלְשָׁלוֹם.

בנוסח קטלוניה:
:בְּסֵפֶר חַיִּים טוֹבִים, בְּרָכָה וְשָׁלוֹם, וּפַרְנָסָה טוֹבָה, נִזָּכֵר וְנִכָּתֵב לְפָנֶיךָ, אָנוּ וְכָל עַמְּךָ יִשְׂרָאֵל, לְחַיִּים וּלְשָׁלוֹם.

אם שכח לומר תוספת זו אינו חוזר, אלא ממשיך בתפילתו כרגיל.

==שימוש בשם הברכה==
===סידורים שנקראו על שמה===
בשל חשיבות הברכה בנוסח התפילה, החותמת את תפילת שמונה עשרה, והאמירה הטמונה בה, סידורים רבים בחרו בה ככותר לשם הסידור. ביניהם סידור שים שלום בשילוב כוונות קצרות, סידור שים שלום תפילות לשלום העולם ע"פ תורתו של רבי נחמן מברסלב, סידור התנועה הקונסרבטיבית, ועוד.

==בתרבות==
* שים שלום - מנדי וייס ומקהלת מלכות, לחן של חסידות ויז'ניץ.

== קישורים חיצוניים ==
* [https://www.youtube.com/watch?v=8H4KzzSbCwU יצירה מוזיקלית לחזן ולמקהלה] מאת גילעד הוכמן, על מילות ברכת שים שלום.

==הערות שוליים==

שים שלום